
PALANGOS MIESTO SAVIVALDYBĖS TARYBA

SPRENDIMAS

DĖL PALANGOS MIESTO KOMUNALINIŲ ATLIEKŲ TVARKYMO PASLAUGOS KOKYBĖS STEBĖSENOS IR KONTROLĖS VYKDYMO BEI STEBĖSENOS IR KONTROLĖS RODIKLIŲ IR JŲ KRITERIJŲ NUSTATYMO TVARKOS APRAŠO PATVIRTINIMO
2014 m. rugsėjo 30 d. Nr. T2-287
Palanga
Vadovaudamasi Lietuvos Respublikos vietos savivaldos įstatymo 16 straipsnio           4 dalimi, Minimalių komunalinių atliekų tvarkymo paslaugos kokybės reikalavimų, patvirtintų Lietuvos Respublikos aplinkos ministro 2012 m. spalio 23 d. įsakymu Nr. D1-857 „Dėl minimalių komunalinių atliekų tvarkymo paslaugos kokybės reikalavimų patvirtinimo“, 58 punktu, Palangos miesto savivaldybės taryba nusprendžia:
Patvirtinti Palangos miesto komunalinių atliekų tvarkymo paslaugos kokybės stebėsenos ir kontrolės vykdymo bei stebėsenos ir kontrolės rodiklių ir jų kriterijų nustatymo tvarkos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Meras










Šarūnas Vaitkus
PATVIRTINTA

Palangos miesto savivaldybės tarybos 

2014 m. rugsėjo 30 d. sprendimu Nr. T2-287
PALANGOS MIESTO KOMUNALINIŲ ATLIEKŲ TVARKYMO PASLAUGOS KOKYBĖS STEBĖSENOS IR KONTROLĖS VYKDYMO BEI STEBĖSENOS IR KONTROLĖS RODIKLIŲ IR JŲ KRITERIJŲ NUSTATYMO TVARKOS APRAŠAS
I. BENDROSIOS NUOSTATOS

1. Palangos miesto komunalinių atliekų tvarkymo paslaugos kokybės stebėsenos ir kontrolės vykdymo bei stebėsenos ir kontrolės rodiklių ir jų kriterijų nustatymo tvarkos aprašas  (toliau – Aprašas) nustato komunalinių atliekų tvarkymo paslaugos teikimo stebėsenos ir kontrolės vykdymo bei stebėsenos ir kontrolės rodiklių ir jų kriterijų nustatymo tvarką Palangos miesto savivaldybės teritorijoje.
2. Šis Aprašas parengtas vadovaujantis Lietuvos Respublikos atliekų tvarkymo įstatymu, Atliekų tvarkymo taisyklėmis, minimaliais komunalinių atliekų tvarkymo paslaugų kokybės reikalavimais (toliau – Kokybės reikalavimai), Palangos miesto savivaldybės komunalinių atliekų tvarkymo taisyklėmis ir kitais teisės aktais.

3. Apraše naudojamos sąvokos:

3.1. Komunalinių atliekų tvarkymo paslauga – viešoji paslauga, apimanti komunalinių atliekų surinkimą, vežimą, naudojimą, šalinimą, šių veiklų organizavimą, stebėseną, šalinimo vietų vėlesnę priežiūrą;

3.2. Komunalinių atliekų tvarkymo paslaugos kokybės stebėsena – nuolatinis (sistemingas) skundų ir informacijos dėl komunalinių atliekų tvarkymo paslaugos ir duomenų apie Kokybės reikalavimų nevykdymą ir (ar) netinkamą vykdymą rinkimas, analizė ir pasiūlymai komunalinių atliekų tvarkymo sistemoje dalyvaujantiems asmenims šios paslaugos kokybei gerinti;

3.3. Atliekų tvarkytojas – įmonė, kuri surenka ir (ar) veža, ir (ar) naudoja, ir (ar) šalina atliekas, atlieka šių veiklų organizavimą ir stebėseną, šalinimo vietų vėlesnę priežiūrą. Prie atliekų tvarkytojų priskiriami prekiautojai atliekomis ar tarpininkai, vykdantys nurodytą veiklą.

4. Šis Aprašas netaikomas komunalinių atliekų naudojimui ir šalinimui.
II. KOMUNALINIŲ ATLIEKŲ TVARKYMO PASLAUGOS KOKYBĖS STEBĖSENOS IR KONTROLĖS VYKDYTOJAI

5. Komunalinių atliekų tvarkymo paslaugos teikimo stebėseną vykdo Atliekų tvarkytojas.
6. Komunalinių atliekų tvarkymo paslaugos teikimo kontrolę organizuoja ir vykdo Palangos miesto savivaldybės (toliau – Savivaldybė) administracijos direktoriaus įsakymu sudaryta Komunalinių atliekų tvarkymo paslaugos teikimo priežiūros ir kontrolės komisija (toliau – Komisija), sudaryta iš Savivaldybės administracijos, BĮ Palangos miesto rinkliavų centro, atliekų tvarkytojo UAB „Palangos komunalinis ūkis“ (toliau – Atliekų tvarkytojas) ir seniūnaičių atstovų. Vykdant paslaugos teikimo kontrolę gali būti kviečiami dalyvauti valstybinių institucijų ir visuomeninių organizacijų atstovai bei kiti suinteresuoti asmenys.
7. Atliekų tvarkytojo funkcijos:
7.1. vykdyti komunalinių atliekų tvarkymo paslaugos kokybės stebėseną;

7.2. atsakyti į atliekų turėtojo kreipimąsi raštu (ir elektroniniu paštu) ir žodžiu pateikiant atsakymus į visus kreipimesi keliamus klausimus, susijusius su teikiama komunalinių atliekų tvarkymo paslauga Kokybės reikalavimuose nurodytais terminais ir būdu; 

7.3. ne vėliau kaip per 2 darbo dienas nuo pagrįsto atliekų turėtojo skundo dėl Paslaugos netinkamo teikimo ar neteikimo gavimo imtis priemonių skunde nurodytoms priežastims pašalinti;

7.4. teikti informaciją, nurodytą Palangos miesto savivaldybės komunalinių atliekų tvarkymo taisyklėse, atliekų turėtojui ir Savivaldybei;

7.5. vykdant komunalinių atliekų tvarkymo paslaugos kokybės stebėseną, registruojamų atliekų turėtojų kreipimųsi pagrindu kas mėnesį rengti paslaugos kokybės stebėsenos suvestines, kur būtų pateiktas gautų, pagrįstų, nepagrįstų kreipimųsi skaičius, jų nagrinėjimo rezultatai; pagal grafiką suteiktų ir nesuteiktų paslaugų santykis;

7.6. teikti komunalinių atliekų tvarkymo paslaugos kokybės stebėsenos suvestines teisės aktų nustatyta tvarka. 
8. Komisijos funkcijos:
8.1. vykdyti komunalinių atliekų tvarkymo paslaugos teikimo kontrolę;
8.2. kontroliuoti, kaip Atliekų tvarkytojas laikosi Kokybės reikalavimų ir Palangos miesto  savivaldybės atliekų tvarkymo taisyklių reikalavimų;

8.3. nagrinėti Atliekų tvarkytojo ir atliekų turėtojo ginčus dėl komunalinių atliekų tvarkymo paslaugos netinkamo teikimo ar neteikimo, taip pat gautus skundus dėl Atliekų tvarkytojo ar atliekų turėtojo veiksmų;
8.4. naudojantis globalia pozicionavimo sistema (GPS), internetu kontroliuoti Atliekų tvarkytojo transporto priemonių judėjimo maršrutus, stebėti atliekų tvarkytojo transporto priemonių buvimo vietas, transporto priemonių svėrimą, priduodant mišrias komunalines atliekas rūšiavimui, sunaudojamo kuro kiekį;
8.5. analizuoti Atliekų tvarkytojo pateiktas paslaugos kokybės stebėsenos suvestines;

8.6. teikti pasiūlymus komunalinių atliekų tvarkymo sistemoje dalyvaujantiems asmenims komunalinių atliekų tvarkymo paslaugos kokybei gerinti.
III. PASLAUGOS KOKYBĖS STEBĖSENOS IR KONTROLĖS RODIKLIAI IR KRITERIJAI

9. Komunalinių atliekų tvarkymo paslaugos kokybės stebėsenos ir kontrolės rodikliai ir kriterijai:

9.1. gautų, pagrįstų, nepagrįstų kreipimųsi skaičius;

9.2. pagal grafiką suteiktų ir nesuteiktų paslaugų santykis;

9.3. Atliekų tvarkytojo parengtų ir laiku pateiktų komunalinių atliekų tvarkymo paslaugos kokybės stebėsenos suvestinių skaičius;
9.4. pažeidimų, nustatytų vykdant Atliekų tvarkytojo transporto priemonių judėjimo, svėrimo kontrolę, naudojantis globalia pozicionavimo sistema (GPS), internetu, skaičius;

9.5. individualių bei bendro naudojimo mišrių komunalinių atliekų, antrinių žaliavų surinkimo konteinerių tuštinimo dažnumo ir konteinerių aikštelės ar stovėjimo vietos tvarkos ir švarios aplinkos užtikrinimo pažeidimų skaičius;

9.6. didžiųjų, žaliųjų, pavojingų atliekų surinkimo pažeidimų skaičius;

9.7. bendro naudojimo mišrių komunalinių atliekų, antrinių žaliavų surinkimo konteinerių plovimo ir dezinfekavimo dažnumo pažeidimų skaičius.

IV. PASLAUGOS KOKYBĖS STEBĖSENOS IR KONTROLĖS ORGANIZAVIMAS

10.  Komunalinių atliekų tvarkymo paslaugos kokybės stebėsena ir kontrolė vykdoma vadovaujantis šio Aprašo 9.1-9.7 punktuose nurodytais rodikliais ir kriterijais. 

11.  Komunalinių atliekų tvarkymo paslaugos kokybės kontrolė gali būti planinė ir neplaninė.

12.  Planinė kontrolė vykdoma vadovaujantis Komunalinių atliekų tvarkymo paslaugos kokybės kontrolės planu (toliau – Planas).
13.  Metinį Planą tvirtina Komisija iki einamųjų metų sausio 31 d. 
14.  Neplaninė kontrolė vykdoma:

14.1. gavus Savivaldybės administracijos direktoriaus pavedimą, valstybinių institucijų ir visuomeninių organizacijų rašytinį motyvuotą prašymą; 
14.2. gavus informaciją ar kilus pagrįstų įtarimų dėl Atliekų tvarkytojo veiklos ar neveikimo, galinčios prieštarauti teisės aktams, bei apie galimą žalos kitų asmenų interesams ar aplinkai atsiradimą; 

14.3. gavus vartotojo skundą;

14.4. siekiant įvertinti, ar buvo pašalinti Atliekų tvarkytojo veiklos ankstesnės kontrolės metu nustatyti teisės aktų pažeidimai ir įgyvendinti priimti sprendimai.

15.  Patikrinimo metu surašomas patikrinimo aktas (1 priedas), kurį pasirašo patikrinimą atlikę Komisijos nariai ir patikrinime dalyvavę asmenys. 
V. BAIGIAMOSIOS NUOSTATOS

16.  Atliekų tvarkytojas privalo sudaryti galimybę Komisijai vykdyti komunalinių atliekų tvarkymo paslaugos kokybės kontrolę be atskiro pranešimo apie planuojamą patikrinimą.

17.  Patikrinimo metu nustačius teisės aktų pažeidimus, patikrinimo aktas perduodamas Savivaldybės administracijos Viešosios tvarkos skyriui. Viešosios tvarkos skyrius nagrinėja patikrinimo aktus ir priima sprendimus. 

18.  Komunalinių atliekų tvarkymo paslaugos kokybės stebėsenos ir kontrolės duomenys turi būti kaupiami ir ne mažiau kaip 3 kalendorinius metus saugomi.

19.  Šio Aprašo įgyvendinimą kontroliuoja Savivaldybės administracijos direktorius ir jo įgalioti asmenys.
_________________________

   Palangos miesto komunalinių

   atliekų tvarkymo paslaugos kokybės
   stebėsenos ir kontrolės vykdymo bei 

   stebėsenos ir kontrolės rodiklių ir

   jų kriterijų nustatymo tvarkos aprašo

   priedas 

PALANGOS MIESTO SAVIVALDYBĖS ADMINISTRACIJA 

KOMUNALINIŲ ATLIEKŲ TVARKYMO PASLAUGOS TEIKIMO PRIEŽIŪROS IR KONTROLĖS KOMISIJA

KOMUNALINIŲ ATLIEKŲ TVARKYMO PASLAUGOS KOKYBĖS 

PATIKRINIMO AKTAS

____________ Nr._______

                                                           (Data)

_______________________________________________________________________________

(Tikrinimo vieta, atliekų turėtojas, maršrutas ar kt.)

 

Patikrinimo priežastis (reikalingą pabraukti):
⁬ planinis; ⁬ pagal pavedimą; ⁬ gavus skundą, pranešimą; ⁬ kita (nurodyti): ________________________________________________________________________________

 

Patikrinimo aktą surašė:____________________________________________________________

(Pareigos, vardas, pavardė)

________________________________________________________________________________

________________________________________________________________________________

Patikrinime dalyvauja: 1.______________________________________________________________________________

(Pareigos, vardas, pavardė)

2.______________________________________________________________________________

(Pareigos, vardas, pavardė)
3.______________________________________________________________________________

(Pareigos, vardas, pavardė)
4.______________________________________________________________________________

(atliekų turėtojo atstovas)

Tikrinta:_________________________________________________________________________

________________________________________________________________________________

________________________________________________________________________________

Nustatyta:________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Išvados ir nurodymai

	


Pridedami papildomi dokumentai:______________________________________________________________________________________________________________________________________________________

 

Surašyti akto         egzemplioriai ir perduoti:

	


 

Tikrino:

 

                     (pareigos)                                                                                 (parašas)                                                 (vardas ir pavardė)


                      (pareigos)                                                                                 (parašas)                                                 (vardas ir pavardė)

             (pareigos)                                                                                (parašas)                                                 (vardas ir pavardė)
 

Dalyvavo:


                          (pareigos)                                                                              (parašas)                                                 (vardas ir pavardė)                                                                                                     


               (pareigos)                                                                               (parašas)                                                 (vardas ir pavardė)
Su aktu susipažinau ir vieną egzempliorių gavau

(atliekų tvarkytojo atstovas: v., pavardė)  

                                                                       (parašas)                                             (vardas ir pavardė) 

_______________________________________________










_1052144691.doc
�



�
















